title: Sklep Sveta (EU) 2015/575 z dne 17. decembra 2014 o podpisu Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije, v imenu Evropske unije in o njegovi začasni uporabi

text:
               11.4.2015

               SL

               Uradni list Evropske unije

               L 96/1

         SKLEP SVETA (EU) 2015/575
   z dne 17. decembra 2014
   o podpisu Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije, v imenu Evropske unije in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 212 v povezavi s členom 218(5) in (7) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 18. junija 2007 pooblastil Komisijo za pogajanja o Protokolu k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani (1) o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije (v nadaljnjem besedilu: Protokol).

               (2)

               Pogajanja so bila zaključena.

               (3)

               Namen Protokola je določiti finančna in tehnična pravila, ki bi Republiki Tuniziji omogočila sodelovanje v določenih programih Unije. Horizontalni okvir, vzpostavljen s Protokolom, določa ukrep gospodarskega, finančnega in tehničnega sodelovanja, ki dovoljuje dostop do pomoči, zlasti finančne pomoči, ki jo bo Unija zagotavljala na podlagi navedenih programov Unije. Navedenih okvir se uporablja samo za tiste programe Unije, pri katerih je v ustreznih ustanovnih pravnih aktih predvidena možnost sodelovanja Republike Tunizije. Podpis in začasna uporaba Protokola zato ne pomenita tudi izvajanja pooblastil v okviru različnih sektorskih politik, opredeljenih v programih, ta pooblastila se izvajajo ob vzpostavljanju programov.

               (4)

               Protokol bi bilo treba podpisati v imenu Unije ter ga do zaključka postopkov, potrebnih za njegovo sklenitev, uporabljati začasno –

         SPREJEL NASLEDNJI SKLEP:
   Člen 1
   Podpis Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o okvirnem sporazumu med Evropsko unijo in Republiko Tunizijo o splošnih načelih za sodelovanje Republike Tunizije v programih Unije v imenu Unije, se odobri s pridržkom sklenitve navedenega protokola.
   Besedilo Protokola je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
   Člen 3
   Protokol se začasno uporablja od njegovega podpisa do zaključka postopkov, potrebnih za njegovo sklenitev.
   Člen 4
   Komisija je pooblaščena, da v imenu Unije določi posebne pogoje glede sodelovanja Republike Tunizije v vsakem posameznem programu Unije, vključno s finančnim prispevkom, ki ga je treba plačati. Komisija redno obvešča pristojno delovno skupino Sveta.
   Člen 5
   Ta sklep začne veljati na dan sprejetja.

      V Bruslju, 17. decembra 2014

            Za Svet

            Predsednik

         G. L. GALLETTI

      (1)  UL L 97, 30.3.1998, str. 2.


title: Sklep Sveta 2014/21/SZVP z dne 20. januarja 2014 o spremembi Sklepa Sveta 2010/413/SZVP o omejevalnih ukrepih proti Iranu

text:
               20.1.2014

               SL

               Uradni list Evropske unije

               L 15/22

         SKLEP SVETA 2014/21/SZVP
   z dne 20. januarja 2014
   o spremembi Sklepa Sveta 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP (1) o omejevalnih ukrepih proti Iranu.

               (2)

               Kitajska, Francija, Nemčija, Ruska federacija, Združeno kraljestvo in Združene države Amerike, ob podpori visoke predstavnice Unije za zunanje zadeve in varnostno politiko 24. novembra 2013, so z Iranom dosegle dogovor o skupnem načrtu ukrepanja, v katerem je določen pristop za uresničitev dolgoročne celostne rešitve iranskega jedrskega vprašanja. Dogovorjeno je bilo, da bodo v proces, ki bo vodil do te celostne rešitve, v prvi fazi vključeni začetni vzajemno dogovorjeni ukrepi, ki jih bosta morali obe strani izvajati šest mesecev in bodo z njunim soglasjem podaljšani.

               (3)

               Iran naj bi v okviru te prve faze izvedel več prostovoljnih ukrepov, ki so opredeljeni v skupnem načrtu ukrepanja. V zameno naj bi se izvedlo več prostovoljnih ukrepov, kar med drugim za Unijo pomeni začasno prekinitev omejevalnih ukrepov v zvezi z prepovedjo opravljanja storitev zavarovanja in pozavarovanja ter prevoza iranske surove nafte, prepovedjo uvoza, nakupa ali prevoza iranskih petrokemičnih proizvodov in opravljanja z njimi povezanih storitev in prepovedjo trgovanja z zlatom in žlahtnimi kovinami z iransko vlado, iranskimi javnimi organi in Centralno banko Irana ali z osebami in subjekti, ki delujejo v njihovem imenu. Prekinitev navedenih omejevalnih ukrepov traja šest mesecev, v katerih naj bi se izvedle ustrezne pogodbe.

               (4)

               Poleg tega je v skupnem načrtu ukrepanja predvideno tudi, da se bodo za desetkrat povišali pragovi za dovoljenja v zvezi s prenosom sredstev v Iran in iz njega.

               (5)

               Za izvajanje določenih ukrepov iz tega sklepa je potrebno nadaljnje ukrepanje Unije.

               (6)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklepu 2010/413/SZVP se doda naslednji člen:

      „Člen 26a
      1.   Prepoved iz člena 3a(1) se začasno prekine do 20. julija 2014 v zvezi s prevozom iranske surove nafte.
      2.   Prepoved iz člena 3a(2) se začasno prekine do 20. julija 2014 v zvezi z opravljanjem storitev zavarovanja in pozavarovanja, povezanih z uvozom, nakupom ali prevozom iranske surove nafte.
      3.   Prepoved iz člena 3b se začasno prekine do 20. julija 2014.
      4.   Prepoved iz člena 4c se začasno prekine do 20. julija 2014 v zvezi z zlatom in žlahtnimi kovinami.
      5.   Člen 10(3)(a), (b) in (c) se nadomesti z naslednjimi točkami do 20. julija 2014:

                  "(a)

                  prenosi na podlagi nakazil v zvezi z živili, zdravstvenim varstvom, medicinsko opremo ali v kmetijske ali humanitarne namene v vrednosti pod 1 000 000 EUR ter prenosi v zvezi z osebnimi nakazili v vrednosti pod 400 000 EUR potekajo brez predhodnega dovoljenja. O prenosu nad 10 000 EUR se obvesti pristojni organ zadevne države članice;

                  (b)

                  za prenose na podlagi nakazil v zvezi z živili, zdravstvenim varstvom, medicinsko opremo ali v kmetijske ali humanitarne namene v vrednosti nad 1 000 000 EUR ter za prenose v zvezi z osebnimi nakazili v vrednosti nad 400 000 EUR je potrebno predhodno dovoljenje pristojnega organa zadevne države članice. Zadevna država članica obvesti druge države članice o vseh izdanih dovoljenjih;

                  (c)

                  za vsak drug prenos nad 100 000 EUR je potrebno predhodno dovoljenje pristojnega organa zadevne države članice. Zadevna država članica obvesti druge države članice o vseh izdanih dovoljenjih.".

            6.   Člen 10(4)(b) in (c) se nadomesti z naslednjima točkama do 20. julija 2014:

                  "(b)

                  vsak drug prenos v vrednosti pod 400 000 EUR se izvede brez predhodnega dovoljenja. O prenosu nad 10 000 EUR se obvesti pristojni organ zadevne države članice;

                  (c)

                  za vsak drug prenos nad 400 000 EUR je potrebno predhodno dovoljenje pristojnega organa zadevne države članice. Šteje se, da je dovoljenje odobreno v štirih tednih, razen če je pristojni organ zadevne države članice v istem roku odločil nasprotno. Zadevna država članica obvesti druge države članice o vseh zavrnjenih dovoljenjih.".

            7.   Prepoved iz člena 18b se začasno prekine do 20. julija 2014.
      8.   Prepoved iz člena 20(1)(b) in (c) ter iz člena 20(2) v zvezi z ministrstvom za nafto, navedenim v Prilogi II, se začasno prekine do 20. julija 2014, v kolikor je to potrebno za izvajanje, do 20. julija 2014, pogodb o uvozu ali nakupu iranskih petrokemičnih proizvodov.“.

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 20. januarja 2014

            Za Svet

            Predsednica

         C. ASHTON

      (1)  UL L 195, 27.7.2010, str. 39.


title: Sklep Sveta 2009/293/SZVP z dne 26. februarja 2009 o izmenjavi pisem med Evropsko unijo in vlado Kenije o pogojih in načinih premestitve oseb, osumljenih storitve kaznivih dejanj piratstva, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi

text:
               25.3.2009

               SL

               Uradni list Evropske unije

               L 79/47

         SKLEP SVETA 2009/293/SZVP
   z dne 26. februarja 2009
   o izmenjavi pisem med Evropsko unijo in vlado Kenije o pogojih in načinih premestitve oseb, osumljenih storitve kaznivih dejanj piratstva, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Varnostni svet Združenih narodov (VSZN) je 2. junija 2008 sprejel resolucijo 1816 (2008), s katero se poziva države, da naj sodelujejo pri opredelitvi pristojnosti in pri preiskovanju in pregonu oseb, ki so odgovorne za kazniva dejanja piratstva in oborožene rope pred somalsko obalo. Z resolucijo VSZN 1846 (2008), sprejeto 2. decembra 2008, so bile te določbe potrjene.

               (2)

               Svet je 10. novembra 2008 sprejel Skupni ukrep 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (operacija „Atalanta“).

               (3)

               Skupni ukrep 2008/851/SZVP določa, da se lahko osebe, ki so storile ali so osumljene storitve kaznivega dejanja piratstva ali oboroženega ropa in so prijete ali pridržane v somalskih teritorialnih vodah z namenom izvrševanja sodnega pregona, ter sredstva, uporabljena pri storitvi teh dejanj, predajo tretji državi, ki želi izvrševati jurisdikcijo nad temi osebami in sredstvi, če so bili s to tretjo državo dogovorjeni ustrezni pogoji, ki so skladni z veljavnim mednarodnim pravom, predvsem z mednarodnim pravom človekovih pravic, s čimer se zlasti zagotovi, da te osebe niso podvržene smrtni kazni, mučenju ali drugemu krutemu, nečloveškemu ali poniževalnemu ravnanju.

               (4)

               V skladu s členom 24 Pogodbe je predsedstvo ob pomoči generalnega sekretarja/visokega predstavnika (GS/VP) s pogajanji doseglo izmenjavo pisem med Evropsko unijo in vlado Kenije o pogojih in načinih premestitve oseb, osumljenih storitve kaznivih dejanj piratstva, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi.

               (6)

               Izmenjavo pisem bi bilo treba odobriti –

         SKLENIL:
   Člen 1
   Izmenjavo pisem med Evropsko unijo in vlado Kenije o pogojih in načinih premestitve oseb, osumljenih storitve kaznivih dejanj piratstva, ki jih je pridržal EUNAVFOR, ter zaseženih sredstev v posesti EUNAVFOR v Kenijo in njihovi obravnavi po takšni premestitvi se odobri v imenu Evropske unije.
   Besedilo Izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis izmenjave pisem, ki je za Evropsko unijo zavezujoča.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 26. februarja 2009

            Za Svet

            Predsednik

         I. LANGER

      (1)  UL L 301, 12.11.2008, str. 33.
    ---documentbreak---

               25.3.2009

               SL

               Uradni list Evropske unije

               L 79/49

         PREVOD
   Izmenjava pisem med Evropsko Unijo in vlado Kenije o pogojih in načinih premestitve oseb, osumljenih storitve kaznivih dejanj piratstva, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi
   Nairobi, 6. marca 2009, 10:15
   Spoštovani,
   V čast mi je, da vam lahko v zvezi z mojim pismom z dne 14. novembra 2008 in vašim pismom z dne 5. decembra 2008 potrdim namero Evropske unije, da bo z vlado Kenije sklenila izmenjavo pisem za opredelitev pogojev in načinov za premestitev oseb, osumljenih storitve kaznivih dejanj piratstva na odprtem morju, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi.
   Izmenjava pisem bo sklenjena v okviru Skupnega ukrepa Sveta EU 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo („Atalanta“).
   Poleg tega ta sporazum v obliki izmenjave pisem ne vpliva na pravice in obveznosti, ki jih imajo udeleženke na podlagi mednarodnih sporazumov in drugih instrumentov za ustanovitev mednarodnih sodišč in zadevne domače zakonodaje, sklenjen pa bo ob doslednem spoštovanju:

               —

               resolucij Varnostnega sveta Združenih narodov (VSZN) 1814 (2008), 1838 (2008), 1846 (2008), 1851 (2008) ter nadaljnjih resolucij VSZN,

               —

               Konvencije Združenih narodov o pomorskem mednarodnem pravu iz leta 1982 (UNCLOS), zlasti členov 100 do 107,

               —

               mednarodnega prava o človekovih pravicah, vključno z Mednarodnim paktom o državljanskih in političnih pravicah iz leta 1966 in Konvencije Združenih narodov proti mučenju in drugemu okrutnemu, nečloveškemu ali ponižujočemu ravnanju ali kaznovanju iz leta 1984.

         Temu ustrezno mi je v čast predlagati te določbe o opredelitvi pogojev in načinov premestitve oseb, osumljenih storitve kaznivih dejanj piratstva, ki jih je pridržal EUNAVFOR, ter zaseženih sredstev v posesti EUNAVFOR v Kenijo in njihovi obravnavi po takšni premestitvi, ki so navedene v prilogi k temu pismu.
   Hvaležen bi vam bil, če bi lahko v imenu vlade Kenije potrdili, da se strinjate s temi določbami.
   Ta instrument se bo začasno uporabljal od dneva podpisa, veljati pa bo začel, ko bo vsaka od udeleženk zaključila svoje notranje postopke. Ta instrument bo učinkoval še šest mesecev potem, ko bo vsaka udeleženka druge podpisnice pisno obvestila o odločitvi, da odpoveduje instrument. Ta instrument se lahko spremeni z medsebojnim dogovorom med podpisnicami. Odpoved tega instrumenta ne bo vplivala na pravice ali obveznosti, ki izhajajo iz uporabe tega instrumenta pred tovrstno odpovedjo, vključno s pravicami katere koli premeščene osebe, dokler je v priporu v Keniji ali dokler jo Kenija sodno preganja.
   Po zaključku operacije, kot je opredeljena v prilogi k temu pismu, lahko vse pravice EUNAVFOR, kot so opredeljene v navedeni prilogi, v okviru tega instrumenta izvaja katera koli oseba ali subjekt, ki jo/ga imenuje država, ki predseduje Svetu EU. Imenovane osebe ali subjekt so lahko med drugim diplomatski predstavnik ali konzularni uslužbenec te države, akreditiran v Keniji. Po zaključku operacije se bodo vsa uradna obvestila, ki jih je treba nasloviti na EUNAVFOR v okviru tega instrumenta, naslovila na državo, ki predseduje Svetu EU.
   Sprejmite izraze mojega globokega spoštovanja,

         Za Evropsko unijo

      PRILOGA
      DOLOČBE O POGOJIH PREMESTITVE OSUMLJENIH PIRATOV TER ZASEŽENIH SREDSTEV S STRANI POMORSKIH SIL POD VODSTVOM EU V REPUBLIKO KENIJO
      1.   Opredelitve
      Za namen te izmenjave pisem:

                  (a)

                  „pomorske sile pod vodstvom Evropske unije (EUNAVFOR)“ pomenijo vojaški štab EU in državne kontingente, ki prispevajo k operaciji Atalanta, njihove ladje, zrakoplove in sredstva;

                  (b)

                  „operacija“ pomeni pripravo, vzpostavitev, izvedbo in podpiranje vojaške misije, vzpostavljene s Skupnim ukrepom Sveta EU 2008/851/SZVP in/ali z njim povezanimi nadaljnjimi ukrepi;

                  (c)

                  „poveljnik operacije EU“ pomeni poveljnika operacije;

                  (d)

                  „poveljnik sil EU“ pomeni poveljnika EU na območju operacije, kot je opredeljeno v členu 1(2) Skupnega ukrepa Sveta EU 2008/851/SZVP;

                  (e)

                  „državni kontingenti“ pomenijo enote in ladje, ki pripadajo državam članicam Evropske unije in drugim državam, ki sodelujejo v operaciji;

                  (f)

                  „država pošiljateljica“ pomeni državo, ki je EUNAVFOR zagotovila državni kontingent;

                  (g)

                  „piratstvo“ pomeni piratstvo, kakor je opredeljeno v členu 101 UNCLOS;

                  (h)

                  „premeščena oseba“ pomeni katero koli osebo, ki je osumljena načrtovanja, izvrševanja ali storitve kaznivih dejanj piratstva in ki jo EUNAVFOR premesti v Kenijo na podlagi te izmenjave pisem.

            2.   Splošna načela

                  (a)

                  Kenija na zahtevo EUNAVFOR privoli v premestitev oseb, ki jih je pridržal EUNAVFOR v povezavi s piratstvom ali oboroženim ropom, in s tem povezanih zaseženih sredstev, ter te osebe in sredstva preda svojim pristojnim organom za namen sodne preiskave in pregona.

                  (b)

                  EUNAVFOR v okviru te izmenjave pisem osebe ali zasežena sredstva preda izključno pristojnim kenijskim organom pregona.

                  (c)

                  Podpisnici potrjujeta, da bosta z osebami, premeščenimi na podlagi te izmenjave pisem, pred in po premestitvi ravnali človeško in v skladu z mednarodnimi obveznostmi na področju človekovih pravic, vključno s prepovedjo mučenja in okrutnega, nečloveškega ali ponižujočega ravnanja ali kaznovanja, prepovedjo samovoljnega pripora in v skladu z zahtevo po poštenem sojenju.

            3.   Obravnava, pregon in sojenje premeščenim osebam

                  (a)

                  Z vsako premeščeno osebo se ravna človeško, oseba ni podvržena mučenju ali okrutnemu, nečloveškemu ali ponižujočemu ravnanju ali kaznovanju, prejme ustrezno namestitev in prehrano, dostop do zdravstvene oskrbe in lahko prakticira tudi verske obrede.

                  (b)

                  Vsaka premeščena oseba se takoj privede pred sodnika ali drugo uradno osebo, ki na podlagi zakona izvršuje sodno oblast, ta pa nemudoma odloči o zakonitosti pridržanja te osebe in odredi njeno izpustitev, če pridržanje ni zakonito.

                  (c)

                  Vsaka premeščena oseba je upravičena do sojenja v razumnem roku ali do izpustitve.

                  (d)

                  Vsaka premeščena oseba je pri določanju kakršnih koli kazenskih obtožb zoper njo upravičena do poštenega in javnega zaslišanja, ki ga opravi pristojno, neodvisno in nepristransko z zakonom ustanovljeno sodišče.

                  (e)

                  Vsaka premeščena oseba, obdolžena kaznivega dejanja, velja za nedolžno, dokler ni v skladu z zakonom dokazana njena krivda.

                  (f)

                  Vsaka premeščena oseba je pri določanju kakršnih koli kazenskih obtožb zoper njo povsem enakopravno upravičena do naslednjih minimalnih jamstev:

                              (1)

                              da je pravočasno in natančno obveščena o naravi in razlogu obtožbe zoper njo, v jeziku, ki ga razume;

                              (2)

                              da ima na voljo ustrezen čas in možnosti za pripravo svoje obrambe in da je lahko v stiku z zastopnikom, ki ga je sama izbrala;

                              (3)

                              da se ji sodi brez neupravičenega zavlačevanja;

                              (4)

                              da se ji sodi v njeni prisotnosti ter da se brani osebno ali s pomočjo zagovornika, ki ga je sama izbrala; če nima zagovornika, da je obveščena o tej pravici; in da se ji brezplačno dodeli zagovornik, če oseba nima dovolj sredstev za njegovo plačilo, vedno ko je to potrebno v interesu pravice;

                              (5)

                              da preuči ali zahteva preučitev vseh dokazov zoper njo, vključno z zapriseženimi pisnimi izjavami prič, ki so izvedle prijetje, ter da doseže navzočnost in zaslišanje prič v njenem imenu pod enakimi pogoji, kot so jih imele priče proti njej;

                              (6)

                              da ima brezplačno pomoč tolmača, če ne razume ali ne govori jezika, ki ga uporablja sodišče;

                              (7)

                              da ni zavezana pričati proti sebi ali priznati krivde.

                  (g)

                  Vsaka premeščena oseba, obsojena zločina, ima pravico, da njeno obsodbo ali kazen v skladu s pravom Kenije ponovno preuči višje sodišče ali da na to sodišče vloži pritožbo.

                  (h)

                  Brez predhodne pisne privolitve EUNAVFOR Kenija ne preda nobene premeščene osebe drugi državi za namene sodne preiskave ali pregona.

            4.   Smrtna kazen
      Nobena premeščena oseba ni podvržena smrtni kazni. Kenija v skladu z veljavnim pravom sprejme ukrepe za zagotovitev, da se vsaka smrtna kazen zniža na zaporno kazen.
      5.   Evidence in uradna obvestila

                  (a)

                  Vsaka premestitev je predmet ustreznega dokumenta, ki ga podpišeta predstavnik EUNAVOR in predstavnik pristojnih kenijskih organov pregona.

                  (b)

                  EUNAVFOR Keniji posreduje evidenco o pridržanju za vsako premeščeno osebo. Ta evidenca po možnosti vsebuje zdravstveno stanje premeščene osebe v času pridržanja, natančen čas predaje kenijskim organom, razlog za njeno pridržanje, čas in kraj začetka njenega prijetja in vse odločitve, sprejete v zvezi z njenim pridržanjem.

                  (c)

                  Kenija je odgovorna za vodenje natančnega seznama vseh premeščenih oseb, med drugim tudi za vodenje evidenc o vseh zaseženih sredstvih, zdravstvenem stanju osebe, lokaciji prostorov za pridržanje, kakršnih koli obtožbah zoper njo in vseh pomembnih odločitvah, sprejetih med sodnim pregonom in sojenjem.

                  (d)

                  Te evidence so na podlagi pisne zahteve kenijskemu ministrstvu za zunanje zadeve na razpolago predstavnikom EU in EUNAVFOR.

                  (e)

                  Poleg tega Kenija uradno obvesti EUNAVFOR o kraju pridržanja vsake osebe, premeščene na podlagi izmenjave pisem, o vsakem poslabšanju njenega zdravstvenega stanja in vseh sumih o neprimerni obravnavi. Predstavniki EU in EUNAVFOR imajo dostop do vseh oseb, premeščenih na podlagi te izmenjave pisem, dokler so te osebe v zaporu, in so upravičeni do njihovega zaslišanja.

                  (f)

                  Nacionalne in mednarodne humanitarne agencije lahko na zahtevo obiščejo osebe, premeščene na podlagi te izmenjave pisem.

                  (g)

                  Zato da bi EUNAVFOR lahko Keniji zagotovil pravočasno pomoč s pričanjem svojega osebja in predložitvijo ustreznih dokazov, Kenija uradno obvesti EUNAVFOR, da namerava začeti postopek kazenske obravnave zoper katero koli premeščeno osebo in časovni razpored za predložitev dokazov ter zaslišanje prič.

            6.   Pomoč EUNAVFOR

                  (a)

                  EUNAVFOR v okviru svojih sredstev in zmožnosti Keniji zagotovi vso pomoč za namen sodne preiskave in pregona premeščenih oseb.

                  (b)

                  ENUAVFOR zlasti:

                              (1)

                              izroči evidence o pridržanju, pripravljene v skladu z odstavkom 5(b) te izmenjave pisem;

                              (2)

                              obravnava vse dokaze v skladu z zahtevami kenijskih pristojnih organov, kot je dogovorjeno v izvedbenih dogovorih iz odstavka 9;

                              (3)

                              skuša pripraviti izjave prič ali zaprisežene pisne izjave osebja EUNAVFOR, vpletenega v kakršen koli incident, zaradi katerega so bile osebe premeščene na podlagi te izmenjave pisem;

                              (4)

                              izroči vsa zadevna zasežena sredstva v posesti EUNAVFOR.

            7.   Povezava z drugimi pravicami premeščenih oseb
      Nobena določba v tej izmenjavi pisem ni namenjena odstopanj, niti se ne razlaga kot odstopanje, od pravic, ki jih lahko ima premeščena oseba v okviru veljavnega nacionalnega ali mednarodnega prava.
      8.   Povezave in spori

                  (a)

                  Vsa vprašanja v zvezi z uporabo teh določb skupaj preučijo pristojni organi Kenije in EU.

                  (b)

                  Če predhodno ni mogoče doseči rešitve sporov v zvezi z razlago ali uporabo teh določb, jih predstavniki Kenije in EU rešujejo izključno po diplomatski poti.

            9.   Izvedbeni dogovori

                  (a)

                  Za namene izvajanja teh določb lahko pristojni kenijski organi na eni strani ter pristojni organi EU in pristojni organi držav pošiljateljic na drugi sklenejo izvedbene dogovore o operativnih, upravnih in tehničnih zadevah.

                  (b)

                  Izvedbeni dogovori lahko med drugim zajemajo:

                              (1)

                              opredelitev pristojnih organov pregona Kenije, katerim lahko EUNAVFOR preda osebe;

                              (2)

                              centre za pridržanje, v katerih so premeščene osebe nameščene;

                              (3)

                              ravnanje z dokumenti, vključno s tistimi, ki so povezani z zbiranjem dokazov, ki se izročijo pristojnim organom pregona Kenije ob premestitvi osebe;

                              (4)

                              kontaktne točke za uradna obvestila;

                              (5)

                              obrazce, ki se uporabljajo za premestitve;

                              (6)

                              zagotavljanje tehnične podpore, strokovnega znanja, usposabljanja in druge pomoči na prošnjo Kenije, da bi se izpolnili cilji te izmenjave pisem.

   Nairobi, 6. marca 2009, 10:15
   Spoštovani,
   v čast mi je potrditi prejem vašega pisma z datumom 6. marca 2009 in njegove priloge o pogojih in načinih premestitve oseb, osumljenih storitve kaznivih dejanj piratstva, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi, v katerem je zapisano:
   „V čast mi je, da vam lahko v zvezi z mojim pismom z dne 14. novembra 2008 in vašim pismom z dne 5. decembra 2008 potrdim namero Evropske unije, da bo z vlado Kenije sklenila izmenjavo pisem za opredelitev pogojev in načinov za premestitev oseb, osumljenih storitve kaznivih dejanj piratstva na odprtem morju, ki so jih pridržale pomorske sile pod vodstvom Evropske unije (EUNAVFOR), ter zaseženih sredstev v posesti EUNAVFOR v Kenijo in njihovi obravnavi po takšni premestitvi.
   Izmenjava pisem bo sklenjena v okviru Skupnega ukrepa Sveta EU 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (‚Atalanta‘).
   Poleg tega ta sporazum v obliki izmenjave pisem ne vpliva na pravice in obveznosti, ki jih imajo udeleženke na podlagi mednarodnih sporazumov in drugih instrumentov za ustanovitev mednarodnih sodišč in zadevne domače zakonodaje, sklenjen pa bo ob doslednem spoštovanju:

               —

               resolucij Varnostnega sveta Združenih narodov (VSZN) 1814 (2008), 1838 (2008), 1846 (2008), 1851 (2008) ter nadaljnjih resolucij VSZN,

               —

               Konvencije Združenih narodov o pomorskem mednarodnem pravu iz leta 1982 (UNCLOS), zlasti členov 100 do 107,

               —

               mednarodnega prava o človekovih pravicah, vključno z Mednarodnim paktom o državljanskih in političnih pravicah iz leta 1966 in Konvencije Združenih narodov proti mučenju in drugemu okrutnemu, nečloveškemu ali ponižujočemu ravnanju ali kaznovanju iz leta 1984.

         Temu ustrezno mi je v čast predlagati te določbe o opredelitvi pogojev in načinov premestitve oseb, osumljenih storitve kaznivih dejanj piratstva, ki jih je pridržal EUNAVFOR, ter zaseženih sredstev v posesti EUNAVFOR v Kenijo in njihovi obravnavi po takšni premestitvi, ki so navedene v prilogi k temu pismu.
   Hvaležen bi vam bil, če bi lahko v imenu vlade Kenije potrdili, da se strinjate s temi določbami.
   Ta instrument se bo začasno uporabljal od dneva podpisa, veljati pa bo začel, ko bo vsaka od udeleženk zaključila svoje notranje postopke. Ta instrument bo učinkoval še šest mesecev potem, ko bo vsaka udeleženka druge podpisnice pisno obvestila o odločitvi, da odpoveduje instrument. Ta instrument se lahko spremeni z medsebojnim dogovorom med podpisnicami. Odpoved tega instrumenta ne bo vplivala na pravice ali obveznosti, ki izhajajo iz uporabe tega instrumenta pred tovrstno odpovedjo, vključno s pravicami katere koli premeščene osebe, dokler je v priporu v Keniji ali dokler jo Kenija sodno preganja.
   Po zaključku operacije, kot je opredeljena v prilogi k temu pismu, lahko vse pravice EUNAVFOR, kot so opredeljene v navedeni prilogi, v okviru tega instrumenta izvaja katera koli oseba ali subjekt, ki jo/ga imenuje država, ki predseduje Svetu EU. Imenovane osebe ali subjekt so lahko med drugim diplomatski predstavnik ali konzularni uslužbenec te države, akreditiran v Keniji. Po zaključku operacije se bodo vsa uradna obvestila, ki jih je treba nasloviti na EUNAVFOR v okviru tega instrumenta, naslovila na državo, ki predseduje Svetu EU.

      PRILOGA
      DOLOČBE O POGOJIH PREMESTITVE OSUMLJENIH PIRATOV TER ZASEŽENIH SREDSTEV S STRANI POMORSKIH SIL POD VODSTVOM EU V REPUBLIKO KENIJO
      1.   Opredelitve
      Za namen te izmenjave pisem

                  (a)

                  ‚pomorske sile pod vodstvom Evropske unije (EUNAVFOR)‘ pomenijo vojaški štab EU in državne kontingente, ki prispevajo k operaciji Atalanta, njihove ladje, zrakoplove in sredstva;

                  (b)

                  ‚operacija‘ pomeni pripravo, vzpostavitev, izvedbo in podpiranje vojaške misije, vzpostavljene s Skupnim ukrepom Sveta EU 2008/851/SZVP in/ali z njim povezanimi nadaljnjimi ukrepi;

                  (c)

                  ‚poveljnik operacije EU‘ pomeni poveljnika operacije;

                  (d)

                  ‚poveljnik sil EU‘ pomeni poveljnika EU na območju operacije, kot je opredeljeno v členu 1(2) Skupnega ukrepa Sveta EU 2008/851/SZVP;

                  (e)

                  ‚državni kontingenti‘ pomenijo enote in ladje, ki pripadajo državam članicam Evropske unije in drugim državam, ki sodelujejo v operaciji;

                  (f)

                  ‚država pošiljateljica‘ pomeni državo, ki je EUNAVFOR zagotovila državni kontingent;

                  (g)

                  ‚piratstvo‘ pomeni piratstvo, kakor je opredeljeno v členu 101 UNCLOS;

                  (h)

                  ‚premeščena oseba‘ pomeni katero koli osebo, ki je osumljena načrtovanja, izvrševanja ali storitve kaznivih dejanj piratstva in ki jo EUNAVFOR premesti v Kenijo na podlagi te izmenjave pisem.

            2.   Splošna načela

                  (a)

                  Kenija na zahtevo EUNAVFOR privoli v premestitev oseb, ki jih je pridržal EUNAVFOR v povezavi s piratstvom ali oboroženim ropom, in s tem povezanih zaseženih sredstev, ter te osebe in sredstva preda svojim pristojnim organom za namen sodne preiskave in pregona.

                  (b)

                  EUNAVFOR v okviru te izmenjave pisem osebe ali zasežena sredstva preda izključno pristojnim kenijskim organom pregona.

                  (c)

                  Podpisnici potrjujeta, da bosta z osebami, premeščenimi na podlagi te izmenjave pisem, pred in po premestitvi ravnali človeško in v skladu z mednarodnimi obveznostmi na področju človekovih pravic, vključno s prepovedjo mučenja in okrutnega, nečloveškega ali ponižujočega ravnanja ali kaznovanja, prepovedjo samovoljnega pripora in v skladu z zahtevo po poštenem sojenju.

            3.   Obravnava, pregon in sojenje premeščenim osebam

                  (a)

                  Z vsako premeščeno osebo se ravna človeško, oseba ni podvržena mučenju ali okrutnemu, nečloveškemu ali ponižujočemu ravnanju ali kaznovanju, prejme ustrezno namestitev in prehrano, dostop do zdravstvene oskrbe in lahko prakticira tudi verske obrede.

                  (b)

                  Vsaka premeščena oseba se takoj privede pred sodnika ali drugo uradno osebo, ki na podlagi zakona izvršuje sodno oblast, ta pa nemudoma odloči o zakonitosti pridržanja te osebe in odredi njeno izpustitev, če pridržanje ni zakonito.

                  (c)

                  Vsaka premeščena oseba je upravičena do sojenja v razumnem roku ali do izpustitve.

                  (d)

                  Vsaka premeščena oseba je pri določanju kakršnih koli kazenskih obtožb zoper njo upravičena do poštenega in javnega zaslišanja, ki ga opravi pristojno, neodvisno in nepristransko z zakonom ustanovljeno sodišče.

                  (e)

                  Vsaka premeščena oseba, obdolžena kaznivega dejanja, velja za nedolžno, dokler ni v skladu z zakonom dokazana njena krivda.

                  (f)

                  Vsaka premeščena oseba je pri določanju kakršnih koli kazenskih obtožb zoper njo povsem enakopravno upravičena do naslednjih minimalnih jamstev:

                              (1)

                              da je pravočasno in natančno obveščena o naravi in razlogu obtožbe zoper njo, v jeziku, ki ga razume;

                              (2)

                              da ima na voljo ustrezen čas in možnosti za pripravo svoje obrambe in da je lahko v stiku z zastopnikom, ki ga je sama izbrala;

                              (3)

                              da se ji sodi brez neupravičenega zavlačevanja;

                              (4)

                              da se ji sodi v njeni prisotnosti ter da se brani osebno ali s pomočjo zagovornika, ki ga je sama izbrala; če nima zagovornika, da je obveščena o tej pravici; in da se ji brezplačno dodeli zagovornik, če oseba nima dovolj sredstev za njegovo plačilo, vedno ko je to potrebno v interesu pravice;

                              (5)

                              da preuči ali zahteva preučitev vseh dokazov zoper njo, vključno z zapriseženimi pisnimi izjavami prič, ki so izvedle prijetje, ter da doseže navzočnost in zaslišanje prič v njenem imenu pod enakimi pogoji, kot so jih imele priče proti njej;

                              (6)

                              da ima brezplačno pomoč tolmača, če ne razume ali ne govori jezika, ki ga uporablja sodišče;

                              (7)

                              da ni zavezana pričati proti sebi ali priznati krivde.

                  (g)

                  Vsaka premeščena oseba, obsojena zločina, ima pravico, da njeno obsodbo ali kazen v skladu s pravom Kenije ponovno preuči višje sodišče ali da na to sodišče vloži pritožbo.

                  (h)

                  Brez predhodne pisne privolitve EUNAVFOR Kenija ne preda nobene premeščene osebe drugi državi za namene sodne preiskave ali pregona.

            4.   Smrtna kazen
      Nobena premeščena oseba ni podvržena smrtni kazni. Kenija v skladu z veljavnim pravom sprejme ukrepe za zagotovitev, da se vsaka smrtna kazen zniža na zaporno kazen.
      5.   Evidence in uradna obvestila

                  (a)

                  Vsaka premestitev je predmet ustreznega dokumenta, ki ga podpišeta predstavnik EUNAVOR in predstavnik pristojnih kenijskih organov pregona.

                  (b)

                  EUNAVFOR Keniji posreduje evidenco o pridržanju za vsako premeščeno osebo. Ta evidenca po možnosti vsebuje zdravstveno stanje premeščene osebe v času pridržanja, natančen čas predaje kenijskim organom, razlog za njeno pridržanje, čas in kraj začetka njenega prijetja in vse odločitve, sprejete v zvezi z njenim pridržanjem.

                  (c)

                  Kenija je odgovorna za vodenje natančnega seznama vseh premeščenih oseb, med drugim tudi za vodenje evidenc o vseh zaseženih sredstvih, zdravstvenem stanju osebe, lokaciji prostorov za pridržanje, kakršnih koli obtožbah zoper njo in vseh pomembnih odločitvah, sprejetih med sodnim pregonom in sojenjem.

                  (d)

                  Te evidence so na podlagi pisne zahteve kenijskemu ministrstvu za zunanje zadeve na razpolago predstavnikom EU in EUNAVFOR.

                  (e)

                  Poleg tega Kenija uradno obvesti EUNAVFOR o kraju pridržanja vsake osebe, premeščene na podlagi izmenjave pisem, o vsakem poslabšanju njenega zdravstvenega stanja in vseh sumih o neprimerni obravnavi. Predstavniki EU in EUNAVFOR imajo dostop do vseh oseb, premeščenih na podlagi te izmenjave pisem, dokler so te osebe v zaporu, in so upravičeni do njihovega zaslišanja.

                  (f)

                  Nacionalne in mednarodne humanitarne agencije lahko na zahtevo obiščejo osebe, premeščene na podlagi te izmenjave pisem.

                  (g)

                  Zato da bi EUNAVFOR lahko Keniji zagotovil pravočasno pomoč s pričanjem svojega osebja in predložitvijo ustreznih dokazov, Kenija uradno obvesti EUNAVFOR, da namerava začeti postopek kazenske obravnave zoper katero koli premeščeno osebo in časovni razpored za predložitev dokazov ter zaslišanje prič.

            6.   Pomoč EUNAVFOR

                  (a)

                  EUNAVFOR v okviru svojih sredstev in zmožnosti Keniji zagotovi vso pomoč za namen sodne preiskave in pregona premeščenih oseb.

                  (b)

                  ENUAVFOR zlasti:

                              (1)

                              izroči evidence o pridržanju, pripravljene v skladu z odstavkom 5(b) te izmenjave pisem;

                              (2)

                              obravnava vse dokaze v skladu z zahtevami kenijskih pristojnih organov, kot je dogovorjeno v izvedbenih dogovorih iz odstavka 9;

                              (3)

                              skuša pripraviti izjave prič ali zaprisežene pisne izjave osebja EUNAVFOR, vpletenega v kakršen koli incident, zaradi katerega so bile osebe premeščene na podlagi te izmenjave pisem;

                              (4)

                              izroči vsa zadevna zasežena sredstva v posesti EUNAVFOR.

            7.   Povezava z drugimi pravicami premeščenih oseb
      Nobena določba v tej izmenjavi pisem ni namenjena odstopanj, niti se ne razlaga kot odstopanje, od pravic, ki jih lahko ima premeščena oseba v okviru veljavnega nacionalnega ali mednarodnega prava.
      8.   Povezave in spori

                  (a)

                  Vsa vprašanja v zvezi z uporabo teh določb skupaj preučijo pristojni organi Kenije in EU.

                  (b)

                  Če predhodno ni mogoče doseči rešitve sporov v zvezi z razlago ali uporabo teh določb, jih predstavniki Kenije in EU rešujejo izključno po diplomatski poti.

            9.   Izvedbeni dogovori

                  (a)

                  Za namene izvajanja teh določb lahko pristojni kenijski organi na eni strani ter pristojni organi EU in pristojni organi držav pošiljateljic na drugi sklenejo izvedbene dogovore o operativnih, upravnih in tehničnih zadevah.

                  (b)

                  Izvedbeni dogovori lahko med drugim zajemajo:

                              (1)

                              opredelitev pristojnih organov pregona Kenije, katerim lahko EUNAVFOR preda osebe;

                              (2)

                              centre za pridržanje, v katerih so premeščene osebe nameščene;

                              (3)

                              ravnanje z dokumenti, vključno s tistimi, ki so povezani z zbiranjem dokazov, ki se izročijo pristojnim organom pregona Kenije ob premestitvi osebe;

                              (4)

                              kontaktne točke za uradna obvestila;

                              (5)

                              obrazce, ki se uporabljajo za premestitve;

                              (6)

                              zagotavljanje tehnične podpore, strokovnega znanja, usposabljanja in druge pomoči na prošnjo Kenije, da bi se izpolnili cilji te izmenjave pisem.

            “V čast mi je v imenu vlade Republike Kenije potrditi, da so vsebina vašega pisma in Priloge sprejemljivi za vlado Republike Kenije. Kot je določeno v vašem pismu, bo ta instrument začel veljati začasno z dne podpisa tega pisma in bo začel veljati, ko bosta obe podpisnici zaključili notranje postopke.
   Sprejmite izraze mojega globokega spoštovanja,

         Za vlado Republike Kenije


title: Sklep Sveta z dne 16. aprila 2007 o zamenjavi nadomestnega člana upravnega odbora Evropske fundacije za zboljšanje življenjskih in delovnih razmer

text:
               3.5.2007

               SL

               Uradni list Evropske unije

               C 99/8

      SKLEP SVETA

   z dne 16. aprila 2007
   o zamenjavi nadomestnega člana upravnega odbora Evropske fundacije za zboljšanje življenjskih in delovnih razmer
   (2007/C 99/11)
   SVET EVROPSKE UNIJE JE –
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (1) in zlasti člena 6 Uredbe,
   ob upoštevanju naslednjega:

               (1)

               Svet je s Sklepom z dne 13. decembra 2004 (2) imenoval člane in nadomestne člane upravnega odbora Evropske fundacije za zboljšanje življenjskih in delovnih razmer za obdobje do 18. oktobra 2007.

               (2)

               Po odstopu ge. Daige ERMSONE se je izpraznilo mesto nadomestnega člana v skupini predstavnikov organizacij delodajalcev upravnega odbora navedene Fundacije.

               (3)

               Komisija je za izpraznjeno mesto člana podala predlog o imenovanju –

         SKLENIL:
   Edini člen
   Ga. Kristīne DOLGIHA se imenuje za nadomestno članico upravnega odbora Evropske fundacije za zboljšanje življenjskih in delovnih razmer, kjer za preostanek mandata, tj. do 18. oktobra 2007, zamenja go. Daigo ERMSONE.

      V Luxembourgu, 16. aprila 2007

            Za Svet

            Predsednik

         H. SEEHOFER

      (1)  UL L 139, 30. 5.1975, str. 1, kakor je bila spremenjena z Uredbo (ES) št. 1111/2005, UL L 184, 15.7.2005, str. 1.

      (2)  UL C 317, 22.12.2004, str. 4.


title: Sklep Sveta z dne 29. maja 1995 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o vladnih naročilih

text:
Pomembno pravno obvestilo

|

31995D0215

Uradni list L 134 , 20/06/1995 str. 0025 - 0025

		Sklep Svetaz dne 29. maja 1995o sklenitvi Sporazuma v obliki izmenjave pisem med Evropsko skupnostjo in Združenimi državami Amerike o vladnih naročilih(95/215/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti zadnjega stavka člena 57(2) ter členov 66, 100a, 113 v povezavi s prvim stavkom člena 228(2) in člena 228(3) Pogodbe,ob upoštevanju predloga Komisije [1],b upoštevanju privolitve Evropskega parlamentaob [2],ker pooblastila za sklepanje mednarodnih sporazumov za Skupnost niso določena izključno samo s Pogodbo, ampak lahko izhajajo tudi iz drugih določb Pogodbe in iz aktov, ki so jih na podlagi teh določb sprejele institucije Skupnosti;ker po sprejetju pravil Skupnosti za doseganje ciljev Pogodbe države članice zunaj okvira skupnih institucij ne smejo prevzemati obveznosti, ki bi lahko vplivale na ta pravila ali spremenila njihov obseg;ker je za del obveznosti iz sporazuma o vladnih naročilih, o katerem se je Evropska skupnost pogajala z Združenimi državami, po členu 113 Pogodbe izključno pristojna Skupnost;ker nadalje nekatere druge obveznosti vplivajo na pravila Skupnosti, sprejeta na podlagi členov 57(2), 66 in 100a Pogodbe;ker končno člen 37 Direktive 93/38/EGS [3] izrecno pooblašča institucije Skupnosti, da se s tretjimi državami pogajajo o pravnih ureditvah, ki se uporabljajo za javna naročila, ki jih v državah članicah med drugim oddajajo naročniki iz sektorjev elektrogospodarstva in upravljanja pristanišč;ker bi bilo treba skleniti sporazum o vladnih naročilih, za katerega se je Evropska skupnost pogajala z Združenimi državami,SKLENIL:Člen 1V imenu Skupnosti se odobri Sporazum v obliki izmenjave pisem med Evropsko skupnostjo in Združenimi državami Amerike o vladnih naročilih.Besedilo Sporazuma je priloženo temu sklepu.Člen 2Predsednik Sveta se pooblasti, da imenuje osebo, pooblaščeno za podpis Sporazuma, ki bo zavezoval Evropsko skupnost.V Bruslju, 29. maja 1995Za SvetPredsednikH. de Charette[1] UL C 291, 19.10.1994, str. 4.[2] Privolitev dana 19. maja 1995 (še ne objavljena v Uradnem listu).[3] Direktiva Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju (UL L 199, 9.8.=1993, str. 84).--------------------------------------------------


title: Sklep Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya)

text:
               24.5.2013

               SL

               Uradni list Evropske unije

               L 138/15

         SKLEP SVETA 2013/233/SZVP
   z dne 22. maja 2013
   o misiji Evropske unije za pomoč pri integriranem upravljanju libijskih meja (EUBAM Libya)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 23. julija 2012 ob opozarjanju na resne varnostne izzive v Libiji ponovno poudaril, da je Unija pripravljena nuditi pomoč, tudi v okviru skupne varnostne in obrambne politike (SVOP), na področju varnosti in upravljanja meja v tesnem partnerstvu z libijskimi oblastmi.

               (2)

               Libijski minister za zunanje zadeve in mednarodno sodelovanje je 9. januarja 2013 v pismu visokemu predstavniku Unije za zunanje zadeve in varnostno politiko (VP) pozdravil predlog Unije v okviru SVOP, da podpre libijske oblasti pri razvijanju zmogljivosti za povečanje varnosti na mejah Libije v kratkoročnem obdobju in jim pomaga pri oblikovanju širšega dolgoročnejšega strateškega koncepta integriranega upravljanja meja.

               (3)

               Svet je 31. januarja 2013 odobril koncept kriznega upravljanja za morebitno civilno misijo SVOP v Libiji.

               (4)

               Za misijo, ustanovljeno s tem sklepom, bi bilo treba aktivirati stalno dežurstvo.

               (5)

               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji (PEU) –

         SPREJEL NASLEDNJI SKLEP:
   Člen 1
   Misija
   Unija ustanovi misijo Evropske unije za pomoč pri integriranem upravljanju na libijskih mejah (EUBAM Libya).
   Člen 2
   Cilji
   Cilji EUBAM Libya so podpreti libijske oblasti pri razvijanju zmogljivosti za povečanje varnosti na mejah Libije na kopnem, morju in v zraku v kratkoročnem obdobju ter pri oblikovanju širše dolgoročnejše strategije integriranega upravljanja meja.
   Člen 3
   Naloge
   1.   Za doseganje ciljev iz člena 2 so naloge EUBAM Libya:

               (a)

               z usposabljanjem in mentorstvom v skladu z mednarodnimi standardi in najboljšo prakso podpirati libijske oblasti pri izboljšanju učinkovitosti mejnih služb;

               (b)

               svetovati libijskim oblastem pri oblikovanju nacionalne strategije integriranega upravljanja meja;

               (c)

               podpirati libijske oblasti pri krepitvi njihovih institucionalnih operativnih zmogljivosti.

         2.   EUBAM Libya ne opravlja nobene izvršilne funkcije.
   Člen 4
   Poveljevanje in struktura
   1.   EUBAM Libya ima kot operacija kriznega upravljanja enotno strukturo poveljevanja.
   2.   Sedež poveljstva EUBAM Libya je v Tripoliju.
   3.   Struktura EUBAM Libya je v skladu z njenimi načrti.
   4.   EUBAM Libya ima na voljo projektne zmogljivosti za opredeljevanje, načrtovanje in izvajanje projektov. Poleg tega lahko EUBAM Libya po potrebi in po vabilu k temu usklajuje projekte, ki jih pod lastno odgovornostjo na področjih, povezanih s to misijo, in v podporo njenim ciljem izvajajo države članice in tretje države, ter omogoča lažje izvajanje teh projektov in svetuje v zvezi z njimi.
   Člen 5
   Civilni poveljnik operacije
   1.   Direktor civilnih zmogljivosti za načrtovanje in izvajanje operacij (CPCC) je tudi civilni poveljnik operacije za EUBAM Libya.
   2.   Civilni poveljnik operacije, ki je pod političnim nadzorom in strateškim vodstvom Političnega in varnostnega odbora (PVO) in splošno podrejen VP, poveljuje EUBAM Libya in jo nadzira na strateški ravni.
   3.   Civilni poveljnik operacije v zvezi z vodenjem operacij zagotavlja ustrezno in učinkovito izvajanje odločitev Sveta in odločitev PVO, tudi tako, da vodji misije po potrebi daje strateška navodila ter mu svetuje in nudi tehnično podporo.
   4.   Civilni poveljnik operacije poroča Svetu prek VP.
   5.   Vsi dodeljeni člani osebja ostajajo v skladu z nacionalnimi pravili pod polnim poveljstvom nacionalnih organov države članice oziroma držav članic, ki jih je oziroma so dodelile, ali zadevne institucije Unije ali Evropske službe za zunanje delovanje (ESZD). Ti organi prenesejo operativni nadzor (OPCON) nad svojim osebjem, skupinami in enotami na civilnega poveljnika operacije.
   6.   Civilni poveljnik operacije je v celoti odgovoren za ustrezno izvajanje dolžnosti skrbnega ravnanja Unije.
   7.   Civilni poveljnik operacije, posebni predstavnik Evropske unije (PPEU) za območje južnega Sredozemlja, vodje delegacij Unije v Libiji in vodja misije EUVAM Libya se po potrebi posvetujejo.
   Člen 6
   Vodja misije
   1.   Vodja misije prevzame odgovornost za EUBAM Libya, ji poveljuje in jo nadzira na območju operacij ter je neposredno odgovoren civilnemu poveljniku operacije.
   2.   Vodja misije poveljuje osebju, skupinam in enotam iz prispevajočih držav, kot jih dodeli civilni poveljnik operacije, in jih nadzoruje, odgovoren pa je tudi za upravljanje in logistiko, kar med drugim vključuje sredstva, vire in informacije, ki so dani na razpolago EUBAM Libya.
   3.   Zaradi učinkovitega delovanja EUBAM Libya na območju operacij daje vodja misije navodila vsemu osebju te misije, tudi podporni enoti v Bruslju in območnim uradnikom za zvezo, kadar je to primerno, pri čemer prevzame usklajevanje in vsakodnevno vodenje misije ter sledi navodilom civilnega poveljnika operacije na strateški ravni.
   4.   Vodja misije je odgovoren za izvrševanje proračuna EUBAM Libya. V ta namen vodja misije podpiše pogodbo s Komisijo.
   5.   Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ v skladu z nacionalnimi pravili, institucija Unije ali ESZD.
   6.   Vodja misije predstavlja EUBAM Libya na območju operacij in zagotavlja ustrezno prepoznavnost te misije.
   7.   Vodja misije se po potrebi usklajuje z drugimi akterji Unije na terenu. PPEU za območje južnega Sredozemlja daje vodji misije politične smernice na lokalni ravni, pri čemer se usklajuje z vodjo delegacije Unije v Libiji in ne posega v strukturo poveljevanja.
   8.   Vodja misije lahko v okviru projektnih zmogljivosti zaprosi za finančni prispevek držav članic ali tretjih držav za izvedbo projektov, ki dosledno dopolnjujejo druge ukrepe EUBAM Libya, če:

               (a)

               je projekt predviden v izkazu vpliva tega sklepa na proračun ali

               (b)

               je bil projekt na zahtevo vodje misije v izkaz vpliva na proračun vključen med potekom EUBAM Libya.

         V takšnem primeru vodja misije sklene dogovor z zadevnimi državami, v katerem so urejeni zlasti posebni postopki za obravnavo pritožb tretjih oseb v zvezi s škodo, nastalo zaradi dejanj ali opustitev dejanj vodje misije pri uporabi sredstev, ki jih zagotovijo sodelujoče države.
   Sodelujoče države se zaradi dejanj ali opustitev dejanj vodje misije pri uporabi sredstev, ki jih zagotovijo sodelujoče države, v nobenem primeru ne morejo sklicevati na odgovornost Unije ali VP.
   Člen 7
   Osebje
   1.   EUBAM Libya sestavlja predvsem osebje, ki ga dodelijo države članice, institucije Unije ali ESZD.
   2.   Vsaka država članica, institucija Unije ali ESZD krije stroške v zvezi z osebjem, ki ga je dodelila, tudi stroške potovanja do kraja napotitve in nazaj, plače, zdravstveno zavarovanje ter nadomestila, razen ustreznih dnevnic.
   3.   Vsaka država članica, institucija Unije in ESZD je odgovorna za odzivanje na vse pritožbe v zvezi z dodelitvijo, ki jih vloži član dodeljenega osebja ali so povezane z njim, in za vse tožbe zoper tako osebo.
   4.   EUBAM Libya lahko pogodbeno zaposli mednarodno ali lokalno osebje, če zahtevanih nalog ne more opraviti osebje, ki so ga dodelile države članice, institucije Unije ali ESZD. V izrednih in upravičenih primerih, kadar ni na voljo primernih kandidatov iz držav članic, se lahko po potrebi pogodbeno zaposlijo državljani sodelujočih tretjih držav.
   5.   Pogoji zaposlitve ter pravice in obveznosti mednarodnega in lokalnega osebja se določijo v pogodbah med vodjo misije in takimi člani osebja.
   Člen 8
   Status EUBAM Libya in njenega osebja
   Status EUBAM Libya in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje te misije, se določi v sporazumu, ki se sklene v skladu s členom 37 PEU in po postopku iz člena 218 Pogodbe o delovanju Evropske unije.
   Člen 9
   Politični nadzor in strateško vodstvo
   1.   PVO, ki deluje v okviru odgovornosti Sveta in VP, politično nadzoruje EUBAM Libya in jo strateško vodi. Svet pooblašča PVO za sprejemanje ustreznih odločitev za ta namen v skladu s tretjim odstavkom člena 38 PEU. To pooblastilo vključuje pristojnost za imenovanje vodje misije na predlog VP ter za spreminjanje koncepta operacij „Plus“ (CONOPS Plus) in načrta delovanja (OPLAN). Za odločanje o ciljih in prenehanju delovanja EUBAM Libya je še naprej pristojen Svet.
   2.   PVO redno poroča Svetu.
   3.   PVO redno in po potrebi prejema poročila civilnega poveljnika operacije in vodje misije o zadevah v okviru njune pristojnosti.
   Člen 10
   Sodelovanje tretjih držav
   1.   Brez poseganja v avtonomijo odločanja Unije in v njen enotni institucionalni okvir so k sodelovanju pri EUBAM Libya lahko povabljene tudi tretje države, če prevzamejo stroške za osebje, ki so ga napotile, vključno s plačami, zavarovanjem za vsa tveganja, dnevnicami in potnimi stroški za pot v Libijo in nazaj, ter ustrezno prispevajo h kritju stroškov delovanja misije.
   2.   Tretje države, ki prispevajo k EUBAM Libya, imajo enake pravice in dolžnosti glede vsakodnevnega vodenja EUBAM Libya kot države članice, ki sodelujejo v EUBAM Libya.
   3.   Svet pooblašča PVO za sprejemanje ustreznih odločitev glede odobritve predlaganih prispevkov in za ustanovitev odbora prispevajočih držav.
   4.   Podrobnejša pravila glede sodelovanja tretjih držav se določijo v sporazumih, sklenjenih v skladu s členom 37 PEU, in po potrebi z dodatnim tehničnim dogovorom. Če Unija in tretja država skleneta ali sta sklenili sporazum o vzpostavitvi okvira za sodelovanje te tretje države v operacijah Unije za krizno upravljanje, se v okviru EUBAM Libya uporabljajo določbe tega sporazuma.
   Člen 11
   Varnost
   1.   Civilni poveljnik operacije v skladu s členom 5 vodi načrtovanje varnostnih ukrepov vodje misije in zagotavlja, da se ti ukrepi za EUBAM Libya ustrezno in učinkovito izvajajo.
   2.   Vodja misije je odgovoren za varnost EUBAM Libya in za izpolnjevanje minimalnih varnostnih zahtev, ki veljajo za EUBAM Libya, v skladu s politiko Unije v zvezi z varnostjo osebja, napotenega izven Unije v operativni vlogi v skladu z naslovom V PEU in pripadajočimi instrumenti.
   3.   Vodji misije pomaga višji uradnik za varnost misije, ki poroča vodji misije in vzdržuje tesne delovne stike z ESZD.
   4.   Osebje EUBAM Libya pred začetkom dela opravi obvezno varnostno usposabljanje v skladu z operativnim načrtom (OPLAN). Osebju se na območju operacij poleg tega zagotovi redno osvežitveno usposabljanje, ki ga organizira uradnik za varnost misije.
   5.   Vodja misije je odgovoren za varovanje tajnih podatkov EU v skladu s Sklepom Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (1).
   Člen 12
   Stalno dežurstvo
   Za EUBAM Libya se aktivira stalno dežurstvo.
   Člen 13
   Finančna ureditev
   1.   Referenčni finančni znesek za kritje odhodkov, povezanih z EUBAM Libya, za prvih 12 mesecev po začetku veljavnosti tega sklepa znaša 30 300 000 EUR. Referenčni finančni znesek za poznejša obdobja določi Svet.
   2.   Vsi odhodki se upravljajo v skladu s postopki in pravili, ki se uporabljajo za splošni proračun Unije.
   3.   Državljani sodelujočih tretjih držav ter državljani države gostiteljice in njenih sosed se lahko prijavljajo na javne razpise za sklenitev pogodb. Z odobritvijo Komisije lahko vodja misije sklepa tehnične dogovore z državami članicami, sodelujočimi tretjimi državami in drugimi mednarodnimi subjekti za naročanje opreme, storitev in prostorov za EUBAM Libya.
   4.   Pri finančni ureditvi se upoštevajo operativne zahteve EUBAM Libya, vključno z združljivostjo opreme in interoperabilnostjo njenih skupin.
   5.   Vodja misije o dejavnostih, ki se izvajajo v okviru njegove pogodbe, izčrpno poroča Komisiji, ki ga tudi nadzira.
   6.   Odhodki v zvezi z EUBAM Libya so upravičeni od datuma začetka veljavnosti tega sklepa.
   Člen 14
   Doslednost in usklajevanje pri odzivanju Unije
   1.   VP zagotovi, da je izvajanje tega sklepa usklajeno z zunanjim delovanjem Unije na splošno, tudi z razvojnimi programi Unije.
   2.   Vodja misije se brez poseganja v strukturo poveljevanja podrobno usklajuje z delegacijo Unije v Tripoliju, da se tako zagotovi doslednost ukrepanja Unije v Libiji.
   3.   Vodja misije se podrobno usklajuje z vodji misij držav članic, ki so prisotne v Libiji.
   4.   Vodja misije se podrobno usklajuje z ustreznimi tretjimi stranmi v Libiji.
   Člen 15
   Razkritje podatkov
   1.   VP je pooblaščen, da tretjim državam, pridruženim temu sklepu, če je ustrezno in ob upoštevanju potreb EUBAM Libya, v skladu s Sklepom 2011/292/EU razkrije tajne podatke EU do stopnje „CONFIDENTIEL UE/EU CONFIDENTIAL“, ki so bili pripravljeni za namene EUBAM Libya.
   2.   V primeru posebne in nujne operativne potrebe je VP prav tako pooblaščen, da v skladu s Sklepom 2011/292/EU državi gostiteljici razkrije tajne podatke EU do stopnje „RESTREINT UE/EU RESTRICTED“, pripravljene za namene EUBAM Libya. V ta namen se sklenejo dogovori med VP in pristojnimi organi države gostiteljice.
   3.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi s posvetovanji Sveta o EUBAM Libya, za katere v skladu s členom 6(1) Poslovnika Sveta velja obveznost varovanja poslovne skrivnosti (2).
   4.   VP lahko pooblastila iz odstavkov 1 do 3 in tudi možnost sklepanja dogovorov iz odstavka 2 prenese na svoje podrejene osebe, na civilnega poveljnika operacije in/ali na vodjo misije.
   Člen 16
   Začetek veljavnosti in trajanje
   Ta sklep začne veljati na dan sprejetja.
   Uporablja se 24 mesecev.

      V Bruslju, 22. maja 2013

            Za Svet

            Predsednik

         E. GILMORE

      (1)  UL L 141, 27.5.2011, str. 17.

      (2)  Sklep Sveta 2009/937/EU z dne 1. decembra 2009 o spremembi Poslovnika Sveta (UL L 325, 11.12.2009, str. 35).


title: Sklep št. 235/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega organa za upravljanje statističnih podatkov (Besedilo velja za EGP)

text:
               15.3.2008

               SL

               Uradni list Evropske unije

               L 73/17

      SKLEP št. 235/2008/ES EVROPSKEGA PARLAMENTA IN SVETA

   z dne 11. marca 2008
   o ustanovitvi Evropskega svetovalnega organa za upravljanje statističnih podatkov
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti, in zlasti člena 285 Pogodbe,
   ob upoštevanju predloga Komisije,
   v skladu s postopkom, določenim v členu 251 Pogodbe (1),
   ob upoštevanju naslednjega:

               (1)

               Odbor za statistične programe, ustanovljen s Sklepom Sveta 89/382/EGS, Euratom (2), je na zasedanju dne 24. februarja 2005 zaradi potrebe po vseevropskih standardih za neodvisnost, celovitost in odgovornost nacionalnih statističnih organov in statističnih organov Skupnosti soglasno podprl Evropski statistični kodeks ravnanja (v nadaljevanju „Kodeks ravnanja“), kakor je bil predstavljen v priporočilu Komisije z dne 25. maja 2005 o neodvisnosti, celovitosti in odgovornosti nacionalnih statističnih organov in statističnih organov Skupnosti.

               (2)

               Kodeks ravnanja ima dvojni namen, in sicer povečati zaupanje v statistične organe na eni strani, saj predlaga nekatere institucionalne in organizacijske ukrepe, in povečati kakovost statističnih podatkov, ki jih ti organi pripravijo, na drugi strani.

               (3)

               Komisija je v svojem sporočilu Evropskemu parlamentu in Svetu z dne 25. maja 2005 o neodvisnosti, celovitosti in odgovornosti nacionalnih statističnih organov in statističnih organov Skupnosti priznala koristnost zunanjega svetovalnega organa, ki bi lahko imel dejavno vlogo pri nadzoru, kako evropski statistični sistem kot celota izvaja kodeks ravnanja. V svojem priporočilu prav tako z dne 25. maja 2005 pa je Komisija navedla, da namerava proučiti predlog za ustanovitev takšnega zunanjega svetovalnega organa.

               (4)

               Svet je 8. novembra 2005 sklenil, da bi nov svetovalni organ na visoki ravni okrepil neodvisnost, celovitost in odgovornost Komisije (Eurostata) in v okviru ocene izvajanja Kodeksa ravnanja tudi evropskega statističnega sistema. Na priporočilo Sveta bi morala organ sestavljati majhna skupina neodvisnih oseb, imenovanih na podlagi njihove usposobljenosti.

               (5)

               Člani tega organa bi morali imeti raznovrstna dopolnilna strokovna znanja in izkušnje, pritegniti pa bi bilo treba denimo ljudi iz akademskih krogov in tiste z nacionalnimi in/ali mednarodnimi strokovnimi izkušnjami na področju statistike.

               (6)

               Organ bi moral oblikovati oceno za Komisijo (Eurostat) o izvajanju Evropskega statističnega kodeksa ravnanja, podobno oceni nacionalnih statističnih uradov.

               (7)

               Po potrebi bi bilo treba spodbujati dialog o kodeksu ravnanja z Odborom za statistični program in Evropskim svetovalnim odborom za statistiko, ustanovljenim s Sklepom št. 234/2008/ES Evropskega parlamenta in Sveta (3), in zainteresiranimi telesi držav članic.

               (8)

               Zato bi bilo treba ustanoviti svetovalni organ ter določiti njegove naloge in strukturo brez poseganja v člen 5 Protokola o Statutu Evropskega sistema centralnih bank in Evropske centralne banke –

         SKLENILA:
   Člen 1
   Svetovalni organ
   Ustanovi se Evropski svetovalni organ za upravljanje statističnih podatkov (v nadaljevanju „organ“). Namen organa je, da zagotavlja neodvisni pregled evropskega statističnega sistema v zvezi z izvajanjem Evropskega statističnega kodeksa ravnanja (v nadaljevanju „Kodeks ravnanja“).
   Člen 2
   Naloge
   1.   Naloge organa so:

               (a)

               pripraviti letno poročilo Evropskemu parlamentu in Svetu o izvajanju statističnega kodeksa ravnanja, v kolikor se ta nanaša na Komisijo (Eurostat), ter posredovati to poročilo Komisiji, preden ga predloži Evropskemu parlamentu in Svetu;

               (b)

               v to letno poročilo vključiti oceno izvajanja kodeksa ravnanja v celotnem evropskem statističnem sistemu;

               (c)

               svetovati Komisiji glede ustreznih ukrepov za lažje izvajanje kodeksa ravnanja, v kolikor se ta nanaša na Komisijo (Eurostat) in celotni evropski statistični sistem;

               (d)

               svetovati Komisiji (Eurostat) glede obveščanja uporabnikov in ponudnikov podatkov o kodeksu ravnanja;

               (e)

               svetovati Komisiji (Eurostat) in Odboru za statistični program glede posodabljanja kodeksa ravnanja.

         2.   Odbor v skladu z nalogami, določenimi v odstavku 1, lahko svetuje Komisiji in odgovori Komisiji na vprašanja v zvezi z zaupanjem uporabnikov v evropske statistične podatke.
   Člen 3
   Članstvo v organu
   1.   Organ je sestavljen iz sedmih članov, vključno s predsednikom. Člani organa delujejo neodvisno. Komisija (Eurostat) je zastopana kot opazovalec na zasedanjih organa.
   2.   Člani organa so izbrani izmed strokovnjakov, ki so odlično usposobljeni na področju statistike, svoje dolžnosti izpolnjujejo v svojem imenu in so izbrani, da zagotovijo dopolnjujoče se strokovno znanje in izkušnje.
   3.   Svet po posvetovanju s Komisijo izbere predsednika organa, Evropski parlament pa odobri njegovo imenovanje.
   Predsednik ne sme biti sedanji član nacionalnega statističnega urada ali Komisije, niti ni imel takega položaja v dveh letih pred imenovanjem.
   Po posvetovanju s Komisijo imenujeta Evropski parlament in Svet vsak po tri člane organa.
   4.   Trajanje mandata predsednika in članov organa je tri leta z možnostjo enkratnega ponovnega imenovanja.
   5.   Če član odstopi pred potekom svojega mandata, ga nadomesti nov član, imenovan v skladu s tem členom za celotno trajanje mandata.
   Člen 4
   Delovanje
   1.   Organ sprejme svoj poslovnik in ga objavi.
   2.   Letno poročilo organa iz člena 2(1)(a) se objavi potem, ko se ga predloži Evropskemu parlamentu in Svetu. Poleg tega se organ lahko odloči, da objavi kateri koli sklep, delni sklep ali delovni dokument, pod pogojem, da je bil pred tem posredovan Evropskemu parlamentu, Svetu in Komisiji (Eurostat) in kateremu koli drugemu udeleženemu organu, ki ima na voljo ustrezne možnosti za odziv.
   3.   Brez poseganja v člen 287 Pogodbe člani organa ne smejo razkriti informacij, do katerih so imeli dostop v okviru delovanja organa, če jih Komisija obvesti, da so takšne informacije upravičeno zaupne narave ali da bi zahtevano mnenje ali zastavljeno vprašanje pomenilo razkritje takšnih zaupnih informacij.
   4.   Organu pomaga sekretariat, ki ga zagotovi Komisija, vendar mora delovati neodvisno od Komisije. Sekretarja imenuje Komisija po posvetovanju z organom. Sekretar deluje po navodilih organa.
   5.   Izdatki organa so zajeti v proračunskih ocenah Komisije.
   Člen 5
   Pregled vloge in učinkovitosti organa se izvede tri leta po njegovi ustanovitvi.
   Člen 6
   Ta sklep začne veljati dan po objavi v Uradnem listu Evropske unije.

      V Strasbourgu, 11. marca 2008

            Za Evropski parlament

            Predsednik

         H.-G. PÖTTERING

            Za Svet

            Predsednik

         J. LENARČIČ

      (1)  Mnenje Evropskega parlamenta z dne 24. oktobra 2007 (še ni objavljeno v Uradnem listu) in Sklep Sveta z dne 14. februarja 2008.

      (2)  UL L 181, 28.6.1989, str. 47.

      (3)  Glej stran 13 tega Uradnega lista.


title: Sklep Sveta (EU) 2017/1849 z dne 10. oktobra 2017 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Národná banka Slovenska

text:
               13.10.2017

               SL

               Uradni list Evropske unije

               L 264/5

         SKLEP SVETA (EU) 2017/1849
   z dne 10. oktobra 2017
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev centralne banke Národná banka Slovenska
   SVET EVROPSKE UNIJE JE –
   ob upoštevanju Protokola št. 4 o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke z dne 8. septembra 2017 Svetu Evropske unije o zunanjem revizorju centralne banke Národná banka Slovenska (ECB/2017/27) (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, morajo opravljajo neodvisni zunanji revizorji, ki jih priporoči Svet ECB in potrdi Svet Evropske unije.

               (2)

               Mandat sedanjega zunanjega revizorja centralne banke Národná banka Slovenska, družbe Ernst & Young Slovakia, spol. s r.o., je potekel po reviziji za poslovno leto 2016. Zaradi tega je treba imenovati zunanjega revizorja centralne banke Národná banka Slovenska od poslovnega leta 2017.

               (3)

               Národná banka Slovenska je za svojega zunanjega revizorja za poslovna leta 2017 do 2020, z možnostjo podaljšanja mandata na poslovna leta 2021 do 2023, izbrala družbo Deloitte Audit s.r.o.

               (4)

               Svet ECB je priporočil, da bi se moral Deloitte Audit s.r.o imenovati za zunanjega revizorja centralne banke Národná banka Slovenska za poslovna leta od 2017 do 2020.

               (5)

               Na podlagi priporočila Sveta ECB bi bilo treba ustrezno spremeniti Sklep Sveta 1999/70/ES (2)

         SPREJEL NASLEDNJI SKLEP:
   Člen 1
   V členu 1 Sklepa 1999/70/ES se odstavek 16 nadomesti z naslednjim:

      „16.   Deloitte Audit s.r.o se odobri kot zunanji revizor centralne banke Národná banka Slovenska za poslovna leta od 2017 do 2020.“

   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na ECB.

      V Luxembourgu, 10. oktobra 2017

            Za Svet

            Predsednik

         T. TÕNISTE

      (1)  UL C 310, 19.9.2017, str. 1.

      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: 2011/828/EU: Sklep Sveta z dne 5. decembra 2011 o imenovanju šestih nizozemskih članov in šestih nizozemskih nadomestnih članov Odbora regij

text:
               13.12.2011

               SL

               Uradni list Evropske unije

               L 329/9

         SKLEP SVETA
   z dne 5. decembra 2011
   o imenovanju šestih nizozemskih članov in šestih nizozemskih nadomestnih članov Odbora regij
   (2011/828/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandatov Sipkeja SWIERSTRE, Léona FRISSENA, Rinske KRUISINGA, Dicka BUURSINKA, Karle PEIJS in Lenie DWARSHUIS-VAN DE BEEK se je sprostilo šest mest članov Odbora regij. Zaradi konca mandatov Renéja VAN DIESSENA, Sjoerda GALEME, Martina JAGERA in Joopa BINNEKAMPA so se sprostila štiri mesta nadomestnih članov. Zaradi imenovanja W.B.H.J. VAN DE DONKA in Coja VERDAASA za člana Odbora regij se bosta sprostili dve mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           A.E. (Anne) BLIEK-DE JONG, gedeputeerde (članica izvršnega sveta) province Flevoland,

                           —

                           dr. J.C. (Co) VERDAAS, gedeputeerde (član izvršnega sveta) province Gelderland,

                           —

                           P.G. (Piet) DE VEY MESTDAGH, gedeputeerde (član izvršnega odbora) province Groningen,

                           —

                           prof. dr. W.B.H.J. (Wim) VAN DE DONK, Commissaris van de Koningin (kraljičin komisar) province Noord-Brabant,

                           —

                           W.H. (Hester) MAIJ, gedeputeerde (članica izvršnega sveta) province Overijssel,

                           —

                           drs. R.E. (Ralph) DE VRIES, gedeputeerde (član izvršnega sveta) province Utrecht,

                     ter

               (b)

               za nadomestne člane:

                           —

                           H. (Henk) BRINK, gedeputeerde (član izvršnega sveta) province Drenthe,

                           —

                           S.A.E. (Sietske) POEPJES, gedeputeerde (članica izvršnega sveta) province Fryslân,

                           —

                           drs. Th.J.F.M. (Theo) BOVENS, Commissaris van de Koningin (kraljičin komisar) province Limburg,

                           —

                           drs. E.M. (Elvira) SWEET, gedeputeerde (članica izvršnega sveta) province Noord-Holland,

                           —

                           drs. B.J. (Ben) DE REU, gedeputeerde (član izvršnega sveta) province Zeeland,

                           —

                           drs. R.A.M. (Rogier) VAN DER SANDE, gedeputeerde (član izvršnega sveta) province Zuid-Holland.

         Člen 2
   Ta sklep začne veljati na dan sprejetja.

      V Bruslju, 5. decembra 2011

            Za Svet

            Predsednik

         W. PAWLAK

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2013/141/EU: Sklep Sveta z dne 18. marca 2013 o imenovanju španskega člana in treh španskih nadomestnih članov Odbora regij

text:
               20.3.2013

               SL

               Uradni list Evropske unije

               L 77/24

         SKLEP SVETA
   z dne 18. marca 2013
   o imenovanju španskega člana in treh španskih nadomestnih članov Odbora regij
   (2013/141/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predlogov španske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Francisca Javierja LÓPEZA ÁLVAREZA se je sprostilo mesto člana Odbora regij – Zaradi konca mandatov Guillerma ECHENIQUA GONZÁLEZA, Senéna FLORENSE I PALAUA in Elvire SAINT-GERONS HERRERA so se sprostila mesta treh nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člana:

                           —

                           Iñigo URKULLU RENTERIA, Presidente del Gobierno Vasco,

                     in

               (b)

               za nadomestne člane:

                           —

                           María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           Maria Sol CALZADO GARCÍA, Secretaria General de Acción Exterior de la Junta de Andalucía.

         Člen 2
   Ta sklep začne veljati na dan sprejetja.

      V Bruslju, 18. marca 2013

            Za Svet

            Predsednik

         S. COVENEY

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 9. junija 2016 o imenovanju romunskega člana in nadomestnih članov Svetovalnega odbora za varnost in zdravje pri delu

text:
               15.6.2016

               SL

               Uradni list Evropske unije

               C 214/2

         SKLEP SVETA
   z dne 9. junija 2016
   o imenovanju romunskega člana in nadomestnih članov Svetovalnega odbora za varnost in zdravje pri delu
   (2016/C 214/02)
   SVET EVOPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so ga Svetu predložile vlade držav članic,
   ob upoštevanju naslednjega:

               (1)

               Svet je s Sklepom z dne 24. februarja 2016 (2) imenoval člane in nadomestne člane Svetovalnega odbora za varnost in zdravje pri delu za obdobje od 29. februarja 2016 do 28. februarja 2019.

               (2)

               Romunska vlada je predlagala dodatne kandidate za tri prosta mesta, ki jih je treba zapolniti –

         SPREJEL NASLEDNJI SKLEP:
   Člen 1
   Za člana in nadomestna člana Svetovalnega odbora za varnost in zdravje pri delu za obdobje do 28. februarja 2019 se imenujejo:
   PREDSTAVNIKI DELODAJALCEV

               Država

               Član

               Nadomestni člani

               Romunija

               Daniela SÂRBU

               Ovidiu NICOLESCU
               Daniela TĂNASE

         Člen 2
   Svet bo pozneje imenoval tudi člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Luxembourgu, 9. junija 2016

            Za Svet

            Predsednik

         G. A. VAN DER STEUR

      (1)  UL C 218, 13.9.2003, str. 1.

      (2)  Sklep Sveta z dne 24. februarja 2016 o imenovanju članov in nadomestnih članov Svetovalnega odbora za varnost in zdravje pri delu (UL C 79, 1.3.2016, str. 1).


title: Sklep Sveta z dne 15. novembra 2013 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               21.11.2013

               SL

               Uradni list Evropske unije

               C 340/1

         SKLEP SVETA
   z dne 15. novembra 2013
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2013/C 340/01
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je predložila malteška vlada,
   ob upoštevanju predloga za imenovanje v skupini predstavnikov delodajalcev, ki ga je predložila Komisija,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               V skupini vladnih predstavnikov upravnega odbora navedenega centra se je po odstopu Jamesa Joachima CALLEJA sprostilo mesto člana za Malto.

               (3)

               V skupini predstavnikov delodajalcev upravnega odbora navedenega centra se je po odstopu Jeanelle CATANIA sprostilo mesto člana.

               (4)

               Člana upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2015 –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenujeta:

                  PREDSTAVNIKI VLAD:

               MALTA

               Tanya SAMMUT-BONNICI

                  PREDSTAVNIKI ORGANIZACIJ DELODAJALCEV:

               MALTA

               John HUBER
               BusinessEurope

      V Bruslju, 15. novembra 2013

            Za Svet

            Predsednik

         R. ŠADŽIUS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: 2009/889/ES: Sklep Sveta z dne 30. novembra 2009 o zagotavljanju makrofinančne pomoči Gruziji

text:
               5.12.2009

               SL

               Uradni list Evropske unije

               L 320/1

      SKLEP SVETA

   z dne 30. novembra 2009
   o zagotavljanju makrofinančne pomoči Gruziji
   (2009/889/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   po posvetovanju z Ekonomsko-finančnim odborom,
   ob upoštevanju naslednjega:

               (1)

               Odnosi med Gruzijo in Evropsko unijo (EU) se razvijajo v okviru evropske sosedske politike, ki se je okrepila z novo vzpostavljenim vzhodnim partnerstvom.

               (2)

               Na izredni seji Evropskega Sveta 1. septembra 2008 je bila potrjena pripravljenost EU, da po oboroženem spopadu med Gruzijo in Rusijo avgusta 2008 okrepi odnose med EU in Gruzijo.

               (3)

               Mednarodni denarni sklad (MDS) podpira gospodarsko stabilizacijo in obnovo Gruzije prek stand-by aranžmaja, ki je bil odobren 15. septembra 2008.

               (4)

               Na donatorski konferenci 22. oktobra 2008 je mednarodna skupnost namenila podporo za okrevanje gospodarstva Gruzije v skladu z oceno skupnih potreb, ki so jo opravili Združeni narodi in Svetovna banka.

               (5)

               Evropska skupnost je objavila, da bo namenila do 500 milijonov EUR pomoči za Gruzijo v obdobju 2008–2010.

               (6)

               Glede na to, da ostaja v plačilni bilanci za obdobje 2009–2010 precejšnja vrzel v financiranju, je makrofinančna pomoč vključena v paket, ki ga je Skupnost namenila Gruziji.

               (7)

               Za zagotovitev učinkovite zaščite finančnih interesov Skupnosti, povezanih s sedanjo finančno pomočjo, mora Gruzija določiti ustrezne ukrepe za preprečevanje goljufij, korupcije in drugih nepravilnosti, povezanih s to pomočjo, ter za boj proti tem pojavom, Komisija pa mora zagotoviti nadzorne mehanizme in revizije Računskega sodišča.

               (8)

               Izplačilo finančne pomoči Skupnosti ne vpliva na pristojnosti proračunskega organa.

               (9)

               To pomoč bi morala upravljati Komisija v posvetovanju z Ekonomsko-finančnim odborom.

               (10)

               Pogodba za sprejem tega sklepa ne predvideva drugih pooblastil kot tistih, ki so določena v členu 308 –

         SKLENIL:
   Člen 1
   1.   Skupnost da Gruziji na voljo finančno pomoč v največjem skupnem znesku 46 milijonov EUR, s katero bo podprla Gruzijo pri njenih prizadevanjih za povojno oživitev gospodarstva, na katerega vpliva tudi mednarodna finančna kriza, ter tako olajšala finančne omejitve za izvajanje vladnega gospodarskega programa reforme.
   2.   S to pomočjo Skupnosti upravlja Komisija v posvetovanju z Ekonomsko-finančnim odborom na način, ki je v celoti skladen s sporazumi ali dogovori, doseženimi med MDS in Gruzijo.
   3.   Finančna pomoč Skupnosti se da na voljo za obdobje dveh let, z začetkom na prvi dan po začetku veljavnosti Memoranduma o soglasju iz člena 2(1). Vendar pa se lahko Komisija, če to narekujejo okoliščine in po posvetovanju z Ekonomsko-finančnim odborom, odloči, da to obdobje podaljša za največ eno leto.
   Člen 2
   1.   Komisija je pooblaščena, da se po posvetovanju z Ekonomsko-finančnim odborom z gruzijskimi organi dogovori o gospodarski politiki in finančnih pogojih, na podlagi katerih se zagotavlja finančna pomoč Skupnosti in ki se opredelijo v Memorandumu o soglasju in sporazumu o donaciji. Pogoji so v skladu s sporazumi ali dogovori, ki jih je Gruzija sklenila z MDS.
   2.   Med izvajanjem finančne pomoči Skupnosti Komisija spremlja ustreznost gruzijskih finančnih ureditev, upravnih postopkov ter mehanizmov notranje in zunanje kontrole Gruzije, ki zadevajo to pomoč.
   3.   Komisija redno preverja, ali so gospodarske politike Gruzije v skladu s cilji pomoči Skupnosti in ali se zadovoljivo izpolnjujejo dogovorjeni politični in finančni pogoji. Pri tem Komisija tesno sodeluje z MDS in Svetovno banko in, kadar je to potrebno, Ekonomsko-finančnim odborom.
   Člen 3
   1.   Komisija da Gruziji na voljo finančno pomoč Skupnosti v dveh obrokih.
   2.   Komisija se odloči o izplačilu obrokov na podlagi zadovoljivega izvajanja gospodarskega programa, ki ga podpira MDS, in morebitnih drugih pogojev, dogovorjenih med Gruzijo in Skupnostjo, kakor je določeno v členu 2(1). Drugi obrok se ne izplača pred iztekom treh mesecev po izplačilu prvega obroka.
   3.   Sredstva se izplačajo Nacionalni banki Gruzije. V skladu z določili, ki se potrdijo v Memorandumu o soglasju, vključno s potrditvijo ostalih proračunskih finančnih potreb, se lahko njihova protivrednost v lokalni valuti nakaže zakladnici Gruzije kot končnemu upravičencu.
   Člen 4
   Zagotavljanje finančne pomoči Skupnosti poteka v skladu z določbami Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zadevnimi izvedbenimi pravili (2). Memorandum o soglasju in sporazum o donaciji, o katerih se sporazume z gruzijskimi organi, bosta določila zlasti ustrezne ukrepe Gruzije za preprečevanje goljufij, korupcije in drugih nepravilnosti, povezanih s to pomočjo, ter za boj proti tem pojavom. Določila bosta tudi nadzorne mehanizme Komisije, v katere spada tudi Evropski urad za boj proti goljufijam (OLAF), vključno s pravico do pregledov in inšpekcij na kraju samem, po potrebi pa tudi revizije, ki jih Računsko sodišče opravi na kraju samem.
   Člen 5
   Vsako leto do 31. avgusta Komisija Evropskemu parlamentu in Svetu predloži poročilo, ki vsebuje oceno izvajanja tega sklepa v predhodnem letu. V poročilu se opiše povezava med pogoji politike, določenimi v Memorandumu o soglasju v skladu s členom 2(1), tekočo gospodarsko in proračunsko uspešnostjo Gruzije ter odločitvijo Komisije o izplačilu obrokov pomoči.
   Člen 6
   Ta sklep začne veljati na dan objave v Uradnem listu Evropske unije.

      V Bruslju, 30. novembra 2009

            Za Svet

            Predsednica

         B. ASK

      (1)  UL L 248, 16.9.2002, str. 1.

      (2)  Uredba Komisije (ES, Euratom) št. 2342/2002, UL L 357, 31.12.2002, str. 1.